Dmitri Nadezhdin

Palkkamurhaaja

Pahoinpitely

Kiristys

Ryöstö

Tuhopoltto

### Vankeustuomio

11.5.1986, Neuvostoliitto - Murtautuminen. Kaksi vuotta vankeutta Butyrkan vankilassa, Moskovassa.23.8.1988, Neuvostoliitto - Murha. Kymmenen vuotta Butyrkassa.

### Sukulaiset

Olga Ivankova, äitiVyacheslav Nadezhdin, isä

## Profiili

### Kasvonpiirteet

Pitkät ja tiukan oloiset; siniset silmät ja nyttemin harmaantuvat, lyhyet ruskeat hiukset

### Tunnusmerkit

Venäläiset vankilatatuoinnit; Neitsyt Maria Jeesus-lapsi sylissään, kirjaimet "МИР" oikeassa kämmenselässä ja paholaisen pää vasemmassa, sormiin piirrettyjä erilaisia "sormuksia", kahdeksankärkiset tähdet olkapäissä ja polvissa.

### Toimintatapa

Erikoistuu väkivallan käyttöön kaikissa sen muodoissa. Mityan on alamaailmassa tiedetty tappavan ihmisiä kaikella veitsistä akkuhappoon.

**Dmitri "Mitya" Vyacheslavovich Nadezhdin** (*Дмитрий Вячеслабобич* *Надеждин;* 27.7.1967) on venäläinen ammattilaisrikollinen, joka asuu New York Cityssä.

Hän on viettänyt suurimman osan aikuisesta elämästään moskovalaisessa vankilassa, mutta 1990-luvun lopussa hänen päästyä vapaalle jalalle hän muutti Yhdysvaltoihin.

## Luonne ja ulkonäkö

Mitya on aavistuksen keskivertoa lyhyempi mies, mutta pituutensa hän korvaa lihaksilla. Hänen kasvonpiirteitään voisi kuvailla kylmän tunteettomiksi. Sinertävät silmät katsovat eteenpäin hillitysti ja laskelmoidusti, ja pieni arvoituksellinen hymyn kare koristaa usein huulia.

Hän on vaitonainen ja vetäytyvä ihminen, ja hänellä on tapana huomioida muita vain, jos hän kokee heidät sen arvoisiksi. Vankilassa vietetyt vuodet sekä erityisesti neuvostovankien yleisen koodin noudattaminen on erkaannuttanut hänet yhteiskunnasta. Mitya on kyynikko ja pessimisti, joka ei pysty täysin luottamaan juuri kehenkään paitsi itseensä. Naiset ovat hänen mielestään petollisia, mutta ihmisten etniset taustat ovat hänelle samantekeviä. Mitya on myös vankka anarkisti; hän ei tunnusta mitään auktoriteettia, vaan ainoastaan tuttaviensa kesken vallitsevan kunnioituksen, jota jotkut nauttivat enemmän kuin muut. Useat hänen tatuointinsa viittaavat esimerkiksi poliisien tappamiseen sekä valtion tuhoamiseen.

## Nuoruus

Dmitri syntyi Venäjällä vuonna 1967, joka silloin oli vielä osa Neuvostoliittoa. Hän varttui Moskovan laitakaupungin köyhissä oloissa Golyanovon naapurustossa. Kouluvuosinaan hän harrasti painia, jääkiekkoa sekä nyrkkeilyä, ja hän halusi tulla ammattilaisurheilijaksi. Mitya joutui ensimmäistä kertaa lain kanssa tekemisiin 16-vuotiaana baaritappelussa, jossa hän oman kertomuksensa mukaan puolusti erään naisen kunniaa. Siitä alkaen hän ryhtyi varastelemaan ja myymään tavaraa mustaan pörssiin. Myöhemmin hän osallistui jengeihin, jotka harrastivat lähinnä murtoja koteihin.

19-vuotiaana Mitya tunnistettiin eräässä murrossa Moskovassa, ja poliisit tulivat hakemaan hänet kotoa seuraavana päivänä. Hänet tuomittiin kahdeksi vuodeksi Butyrkan vankilaan, jossa hän välttyi kokeneempien vankien ahdistelulta tekemällä vaikutuksen *vor v zakone* Gourgen Jorjadzeen nyrkkitappelussa vankilan pihalla. Jorjadzen suojeluksessa hän oppi vankilan tavoille sekä varkaiden koodin perusteet.

Hän pääsi vankilasta sovitusti kahden vuoden kuluttua, mutta jo muutaman kuukauden kuluttua vapautumisestaan häntä syytettiin murhasta. Vastapalvelukseksi suojelustaan Gourgen Jorjadze oli vaatinut rikolllisenalkua tappamaan muuan tsetseenirikollisen Moskovan Kuzminskissa, mutta läheisestä roskakorista löydetystä aseesta saatiin Nadezhdinin sormenjäljet. Jorjadze hyödynsi telkien takaa yhteyksiään ja sai järjestettyä Mityalle vain kymmenen vuoden tuomion Butyrkassa.

Pitkän tuomionsa aikana hän keräsi kehonsa täyteen venäläisiä tatuointeja osoittamalla kyvykkyytensä ja uskollisuutensa vankilan arvostetuimmille rikollisille. Venäjän viranomaiset epäilevät Mityaa yhä monista Butyrkassa tehdyistä murhista sekä salakuljetuksesta. Vuoden 1998 ensimmäisenä päivänä, istuttuaan noin yhdeksän ja puoli vuotta tuomiotaan vankilan *vory v zakone* hyväksyivät hänet joukkoonsa tatuoimalla kahdeksankärkiset tähdet hänen olkapäihinsä. Kaksi kuukautta myöhemmin tähdet tatuoitiin Mityan pyynnöstä myös hänen polviinsa merkiksi taipumattomuudesta auktoriteetin edessä.

## Muutto Yhdysvaltoihin

Mitya vapautui Butyrkasta uudestaan toukokuussa 1998. Hän oli jo valmis liittymään Gourgen Jorjadzen suosittelemaan moskovalaiseen rikollisorganisaatioon, kunnes hänet murhattiin tsetseenien toimesta. Vaikka Mitya auttoi Jorjadzen suosittelemaa järjestöä kostamisessa, hän pettyi suuresti parhaan ystävänsä kuolemasta. Hän ei kyennyt enää saamaan yhtä suurta vaikutusvaltaa Moskovan alamaailmassa ilman Jorjadzea, ja sen lisäksi Venäjän poliisi epäili häntä useista Butyrkassa tehdyistä rikoksista. Tämän takia Mitya otti yhteyttä Krylatskayassa toimivaan järjestöön, joka oli läsnä myös New York Cityssä.

Krylatskayan johtaja Alexander Lebedev lupasi järjestää uudelle *vor v zakonelle* viisumin Yhdysvaltoihin ja asunnon Brooklynin Brighton Beachissa rahasummaa sekä uskollisuutta vastaan. Mitya suostui ja lensi New Yorkiin, jossa hän tapasi (Paran sedän), yhden paikallisen Krylatskayan haaran alipäälliköistä. Taidonnäytteeksi hän pahoinpiteli ja murhasi Danny Eakinsin, muuan velallisen heroiiniaddiktin, ja hävitti ruumiin tyystin. Kuukauden kuluttuahänestä tehtiin bratvan *boyevik* eli soturi, jonka työnkuvaan kuuluivat veljeskunnan likaiset hommat.